Frigivelse af det resterende rådighedsbeløb til trafiksikkerhedsprojekter - 
budget 2015 
Sagsfremstilling 
10.    Frigivelse af det resterende rådighedsbeløb til trafiksikkerhedsprojekter - budget 2015 
                                                                                                                        Åbent 
Sagsnr.: 326-2015-14658       J.nr.: 05.00.00            Birger Holm.: 326-2015-316469 
  
[adresse] 
På investeringsoversigten for 2015 er der afsat et anlægsbeløb på i alt 5.297.000 kr. til trafik-sikkerhedsprojekter. 
På mødet den 29. april 2015 besluttede Kommunalbestyrelsen at frigive en anlægsbevilling på i alt 3.690.000 kr. til 
en række konkrete trafiksikkerhedsprojekter, og at det resterende beløb på i alt 1.607.000 kr. skulle prioriteres i 
efteråret 2015.  
  
Kommunen modtager løbende henvendelser fra borgere, der har ønsker og idéer i forhold til forbedring af 
trafiksikkerheden. Forslagene registreres i takt med, at de indgår, og administrationen udfører blandt andet 
hastighedsmålinger og analyserer disse for at danne datagrundlag og overblik over henvendelsernes mulige 
prioritering.   
  
I forbindelse med Kommunalbestyrelsens prioritering den 29. april 2015 af anlægsbudgettet til 
trafiksikkerhedsprojekter i 2015 blev det besluttet at igangsætte udarbejdelsen af en ny trafiksikkerhedsplan, som 
fremadrettet vil danne grundlag for prioriteringen af indsatserne på området. 
  
Administrationen foreslår, at det resterende afsatte rådighedsbeløb på 1.607.000 kr. til trafiksikkerhedsprojekter i 
2015 frigives, og at der igangsættes en række trafiksikkerhedsprojekter prioriteret ud fra den nuværende 
trafiksikkerhedsplan 2009-2015, politiets uheldsregistre og administrationens analyser i forbindelse med 
borgerhenvendelser.  
  
Forslag til prioritering af trafiksikkerhedsprojekter fremlægges for Teknik- og Miljøudvalget i en særskilt sag på 
mødet den 5. november 2015. 
  
BEHANDLING 
Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Direktøren indstiller, at der gives en anlægsbevilling på 1.607.000 kr. til gennemførelse af trafiksikkerhedsprojekter 
finansieret af det afsatte rådighedsbeløb til trafiksikkerhedsprojekter 2015. 
  
ØKONOMISKE KONSEKVENSER 
Økonomichefen bemærker, at rådighedsbeløb til trafiksikkerhedsprojekter 2015 herefter udgør 0 kr. 
Teknik- og Miljøudvalgets møde den 5. november 2015: 
Udvalget vedtog at anbefale direktørens indstilling. 
Økonomiudvalgets møde den 18. november 2015: 
Udvalget vedtog at anbefale Teknik- og Miljøudvalgets indstilling. 
  
  
  
Kommunalbestyrelsens møde den 25. november 2015: 
Kommunalbestyrelsen vedtog at godkende Økonomiudvalgets indstilling. 
